open-index/open-wikipedia-markdown huggingface dataset:
ஆய்லர் எண்

எண்கோட்பாட்டில் **ஆய்லர் எண்**கள் (*Euler numbers*)  *E<sub>n</sub>* என்பவை முழு எண்களில் அமைந்த ஒரு தொடர்வரிசை () ஆகும். இவ்வெண்கள் பின்வரும் டெய்லர் தொடர் விரிவால் தரப்படுகின்றன:

:\frac{1}{\cosh t} = \frac{2}{e^{t} + e^ {-t} } = \sum_{n=0}^\infty  \frac{E_n}{n!} \cdot t^n\!

இதில் cosh&nbsp;*t* என்பது அதிபரவளையச் கொசைன் சார்பாகும்.

ஒற்றைக் குறியெண் கொண்ட ஆய்லர் எண்கள் அனைத்தும் பூச்சியமாகும். இரட்டைக் குறியெண் கொண்ட ஆய்லர் எண்கள் () ஒன்றுவிட்டு ஒன்று மாறுபட்ட குறியுடையவை:

:*E*0 = 1
:*E*2 = −1
:*E*4 = 5
:*E*6 = −61
:*E*8 = 1,385
:*E*10 = −50,521
:*E*12 = 2,702,765
:*E*14 = −199,360,981
:*E*16 = 19,391,512,145
:*E*18 = −2,404,879,675,441 .....

சீக்கெண்ட் மற்றும் அதிபரவளைய சீகெண்ட் சார்புகளின் டெய்லர் தொடர் விரிவுகளில் ஆய்லர் எண்கள் காணப்படுகின்றன.

## வாய்ப்பாடுகள்
ஆய்லர் எண்களுக்கான சில வாய்ப்பாடுகள்:
*E_{2n}=i\sum _{k=1}^{2n+1} \sum _{j=0}^k {k\choose j}\frac{(-1)^j(k-2j)^{2n+1}}{2^k i^k k}

இங்கு *i* கற்பனை அலகு;  *i*2=&minus;1.

*  E_{2n} = (2n)! \sum_{0 \leq k_1, \ldots, k_n \leq n}~  \left( \begin{array}{c} K \\ k_1, \ldots , k_n \end{array} \right)
	\delta_{n,\sum mk_m }  \left( \frac{-1~}{2!} \right)^{k_1} \left( \frac{-1~}{4!} \right)^{k_2}
	\cdots \left( \frac{-1~}{(2n)!} \right)^{k_n} ,

* 	 E_{2n} =  (-1)^{n-1} (2n-1)! \sum_{0 \leq k_1, \ldots, k_n \leq 2n-1}
	 \left( \begin{array} {c} K \\ k_1, \ldots , k_n \end{array} \right)
	\delta_{2n-1,\sum (2m-1)k_m }   \left( \frac{-1~}{1!} \right)^{k_1}  \left( \frac{1}{3!} \right)^{k_2}
	   \cdots \left( \frac{(-1)^n}{(2n-1)!} \right)^{k_n}   , 
: K =k_1 + \cdots + k_n மற்றும்
: \left( \begin{array}{c} K \\ k_1, \ldots , k_n \end{array} \right)
          \equiv \frac{ K!}{k_1! \cdots k_n!}
*
\begin{align}
E_{2n} &=(-1)^n (2n)!~ \begin{vmatrix}   \frac{1}{2!}& 1 &~& ~&~\\
                                                             \frac{1}{4!}&  \frac{1}{2!} & 1 &~&~\\
                                                                 \vdots & ~  &  \ddots~~ &\ddots~~ & ~\\
                                                               \frac{1}{(2n-2)!}& \frac{1}{(2n-4)!}& ~&\frac{1}{2!} &  1\\
                                                               \frac{1}{(2n)!}&\frac{1}{(2n-2)!}& \cdots &  \frac{1}{4!} & \frac{1}{2!}\end{vmatrix}.

\end{align}
 

*  |E_{2 n}| > 8 \sqrt { \frac{n}{\pi} } \left(\frac{4 n}{ \pi e}\right)^{2 n}. 

## மேற்கோள்கள்

## வெளி இணைப்புகள்
* 
* 

பகுப்பு:எண் கோட்பாடு
பகுப்பு:குறிப்பிடத்தக்க எண் வகைகள்
பகுப்பு:முழுஎண் தொடர்வரிசைகள்
பகுப்பு:லியோனார்டு ஆய்லர்
பிரஸ்தானம்

**பிரஸ்தானம்** என்பது 2010இல் வெளியான தெலுங்கு படம். இதை எழுதி, இயக்கியவர் தேவா கட்டா. இது பதவி என்ற பெயரில் மொழிமாற்றப்பட்டு வெளியானது. கோவாவில் நடைபெற்ற சர்வதேச திரைப்பட விழாவில் இந்தியத் திரைப்படங்கள் பிரிவில் திரையிடப்பட்டது. இதில் சர்வானந்த், சாய் குமார் ஆகியோர் முக்கிய வேடங்களில் நடித்திருந்தனர்.

## விருதுகள்
*2010இன் சிறந்த திரைப்படம் - நந்தி விருது - வெண்கலப் பதக்கம்
*2010இன் சிறந்த துணை நடிகருக்கான நந்தி விருது
*2010இன் சிறந்த துணை நடிகருக்கான பிலிம்பேர் விருது
*2010இன் சிறப்பு விருது

## சான்றுகள்

பகுப்பு:2010 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
அடுத்தத் தலைமுறை பிணையம்

**அடுத்தத் தலைமுறை பிணையம்** (*next-generation network*, **NGN**) எனப்படுவது  தொலைத்தொடர்பின் பிணையத்தின் கருவிலும் பயனர் அணுக்கத்திற்கான பிணையத்திலும் பயன்படுத்தத் துவங்கியுள்ள முக்கிய வடிவமைப்பு மாற்றங்களாகும். என்ஜிஎன் என்ற ஆங்கிலச் சுருக்கத்தால் அறியப்படும் இந்தத் தொழில்நுட்பம் நடப்பில் உள்ள உள்ளூர் நிலைத்தத் தொலைபேசிகளையும் நகர்பேசிகளையும் ஒருங்கிணைத்து (நிலை-நகர்பேசிக் குவிகை கூட்டணி) பல்லூடக சேவைகளின் ஒருங்கிணைந்த மேலாண்மை மூலமாக வழங்கிட அமைக்கப்படும் ஒருங்கிணைந்த பிணையமாகும்.இதன்மூலம் பல்லூடக தரவுச் சேவைகளையும் பிற பயன்கூட்டு சேவைகளையும் கூட்ட இயலும். முதன்மை செயல்தளமாக இணைய நெறிமுறைத் தொழில்நுட்பம் அமைந்திருக்கும். குரல் (தொலைபேசி) இணைப்பகங்களுக்கு மென்னிணைப்பு மாற்றித் (softswitch) தொழில்நுட்பத்தை பயன்படுத்துகிறது. சிஸ்கோ சிஸ்டம்ஸ் போன்ற முதன்மையான இணைய நெறிமுறை நிறுவனங்கள் இதனை முன்னிலைப்படுத்தி வருகின்றன.

தொலைதொடர்புப் பிணையம் துவக்கத்தில் தொலைபேசி சேவை வழங்கிட, மனிதக்குரல்களின் குணங்களுக்கேற்ப, அலைமருவி மின்சமிக்ஞைகளை சீராக கொண்டுசென்றிடும் வண்ணம் வடிவமைக்கப்பட்டிருந்தது.  பின்னர்  எண்ணிம முறையில் இச்செய்திகளை அனுப்பிடும் வண்ணம் மாற்றங்கள் நிகழ்ந்தன. இந்த மாற்றங்களினால் குரல்சார் குறிப்பலைகள் மட்டுமன்றி தரவுகள், ஒளிதம் போன்ற பல்வகைப்பட்ட ஊடகக் குறிப்பலைகளும் அனுப்ப முடிந்தது.

இதற்கிடையே கணினிகளுக்கு இடையேயான தரவு சமிக்ஞைகள் இணைய நெறிமுறையில்  பரிமாறப்பட்டன. இருப்பினும் இவற்றை வெகுதொலைவு செலுத்திட தொலைபேசிப் பிணையங்களில்  இணைய நெறிமுறை சமிக்ஞைகளை பொதிந்து அனுப்ப வேண்டியிருந்தது.  அடுத்தத் தலைமுறை பிணையத்தில் செலுத்து கூறுகளும் மாற்றிகளும் நேரடியாக இணைய நெறிமுறையில் இயங்குகின்றன. எனவே இவை சிலநேரங்களில் *எல்லாமே இணைய நெறிமுறை பிணையம்* என்றும் அழைக்கப்படுகின்றன.  இதன்மூலம் தொலைபேசி இணைப்புகள் இணைக்கப்படும் இணைப்பகங்களின் வடிவமைப்பில் அடிப்படையான பெரும் மாற்றம் நிகழ்ந்துள்ளது.

எதிர்கால இணையம் என்பது வேறு கருதுகோளைக் கொண்டது; வருங்காலத்தில் இணையத் தொழில்நுட்பமே எவ்வாறு மாற உள்ளது என்பதை அது விவரிக்கிறது.

## வெளி இணைப்புகள்
* ETSI TISPAN website
* ECMA TR/91 "Enterprise Communication in Next Generation Corporate Networks (NGCN) involving Public Next Generation Networks (NGN) (Ecma-International, திசம்பர் 2005)" (also ISO/IEC DTR 26905 and ETSI TR 102 478)
* ITU-T Focus Group on Next Generation Networks (FGNGN) 
* ITU-T NGN Management Focus Group
* NGN enabled label 
* NGN Forum 

## மேற்கோள்கள்

பகுப்பு:தொலைத்தொடர்பு
சக்கரி தைலர்

**சக்கரி தைலர்** (நவம்பர் 24, 1784 -
சூலை 9, 1850) அமெரிக்காவின் 12வது அதிபர் ஆவார். இவர் மார்ச்சு 1849 முதல் சூலை 1850 வரை பதவியில் இருந்தார். பதவியில் இருக்கும் போதே இறந்துவிட்டார். அதிபர் ஆவதற்கு முன் அமெரிக்க படையில் தளபதியாக (மேசர் செனரல்) இருந்தார். மெக்சிக்கோ-அமெரிக்க போரின் போது இவர் பெற்ற வெற்றிகளால் மக்களால் இவர் கொண்டாடப்பட்டு அதன் காரணமாக அமெரிக்க அதிபர் பதவியை அடைந்தார், அதிபராக இவர் அமெரிக்க ஐக்கிய நாட்டில் உள்நாட்டு குழப்பம் நேராமல் நாட்டை ஒற்றுமையாக வைத்திருப்பதே இவரின் தலையாய கடமையாக கருதினார். அமெரிக்க காங்கிரசில் அடிமை முறை குறித்து பெரும் கொந்தளிப்பு இருந்தது. ஆனால் அதில் அச்சிக்கலுக்கு முன்னேற்றமோ தீர்வோ காண்பதற்குள்ளேயே பதினாறு மாதத்தில் இவர் இறந்துவிட்டார்.

தைலர் தோட்டம் வைத்திருந்த புகழ்வாய்ந்த குடும்பத்தில் பிறந்தவர். இவர் குடும்பம் வர்ஜீனியா மாநிலத்திலிருந்து கென்டக்கிக்கு இவர் இளமையாக உள்ள போது குடிபெயர்ந்தது. 1808ல் அமெரிக்க இராணுவத்தில் அதிகாரியாக சேர்ந்து படைத்தலைவனாக (கேப்டனாக) 1812ம் ஆண்டு இங்கிலாந்துக்கும் அதன் குடியேற்ற நாடுகளுக்கும் எதிரான போரில் கலந்துகொண்டார். இவர் இராணுவத்தில் பல படிகள் உயர்ந்து மிசிசிப்பி ஆற்றங்கரையில் பல கோட்டைகளை அமைத்து கலோனலாக 1838ம் ஆண்டு அமெரிக்க தொல்குடிகளுக்கு  எதிரான போரில் கலந்து கொண்டார். புளோரிடா மாநிலத்தில் இருந்த பல அமெரிக்க தொல்குடிகள் இணைந்து அமெரிக்காவுக்கு எதிராக நடத்திய போரில் இவர் பெற்ற வெற்றியால் தேசிய அளவில் இவருக்கு புகழ் கிடைத்தது.

1845ல் அமெரிக்காவுடன் டெக்சாசு இணைந்ததை அடுத்து மெக்சிக்கோவுடன் போர் மூளும் என எதிர்பார்த்ததால் அதிபர்  ஜேம்சு போல்க் தைலரை ரியோ கிரேண்டே பகுதிக்கு டெக்சாசின் எல்லையை பாதுகாக்க அனுப்பினார். 1846ல் மெக்சிக்கோ-அமெரிக்க போர் மூண்டது. அப்போரில் தைலர் பல வெற்றிகளை அமெரிக்க படைக்கு பெற்றுக்கொடுத்ததால் அவர் தேசிய அளவில் கொண்டாடப்பட்டார். மெக்சிக்க-அமெரிக்க போரின் போது பெற்ற புகழாலயே இவர் அமெரிக்க அதிபராகவும் ஆனார்.

## குறிப்புகள்

## மேற்கோள்கள்


பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1784 பிறப்புகள்
பகுப்பு:1850 இறப்புகள்
பகுப்பு:ஆங்கில அமெரிக்கர்கள்
மீளப்பாவிக்கவியலா ஏவு அமைப்பு

**மீளப்பாவிக்கவியலா ஏவு அமைப்பு** அல்லது **எரிந்தழியும் ஏவு அமைப்பு** (Expendable launch system) என்பது விண்வெளிக்கு பயன்மிகு-சுமை-களை எடுத்துச்செல்ல **மீளப்பாவிக்கவியலா ஏவு வாகனத்தை** பயன்படுத்தும் ஏவூர்தி ஆகும்.  இத்தகைய மீளப்பாவிக்கவியலா அமைப்பில் பயன்படுத்தப்படும் வாகனங்கள் ஒரு முறை மட்டுமே பயன்படுத்துமாறு வடிவமைக்கப்பட்டிருக்கும், ஏவுதலுக்குப் பிறகு அவற்றின் பாகங்களும் மறுபயன்பாட்டுக்கு பயன்படுத்தப்படமாட்டாது.  இவ்வமைப்பானது பொதுவாக **பலநிலை ஏவூர்தி**யால் ஆக்கப்பட்டிருக்கும்; ஏவூர்தியின் ஒவ்வொரு நிலையாக பயன்படுத்தப்பட்டு கழற்றிவிடப்படும்.

## குறிப்புகளும் மேற்கோள்களும்

## மேலும் பார்க்க
*ஏவூர்தி
*விண்வெளிப் பறப்பு

பகுப்பு:விண்வெளிப் பயணம்
கணு (வலையமைப்பு)

தொலைத்தொடர்புப் பிணையங்களில், **கணு** (()   (*node*, இலத்தீன் *nodus*,  ‘knot’) என்பது ஒரு பிணைப்புப் புள்ளி, மீளஞ்சல் புள்ளி அல்லது  முனையக் கணுவைக் குறிப்பதாகும். கணுவின்  வரையறையானது அது சார்ந்துள்ள பிணையத்தையும் நெறிமுறை அடுக்கையும் பொறுத்து அமையும். ஓர் இயற்பிய பிணையத்தில் ஒரு கணுவானது பிணையத்தில் இணைக்கப்பட்டுள்ள செயல்பாட்டிலுள்ள இலத்திரனியல் கருவியாக அமையும்; இதனால் தொலைத்தொடர்பு செல்வழியொன்றின் மூலம் தகவல்களை அனுப்பவும், பெறவும் அல்லது மீளஞ்சல் செய்யவும் இயலும்.

## மேற்கோள்கள்

பகுப்பு:தொலைத்தொடர்பு
சென்னை புத்தகக் காட்சி 2014

**சென்னை புத்தகக் காட்சி 2014** அல்லது **37-வது சென்னை புத்தகக் காட்சி** என்பது சனவரி 10ஆம் தேதி தொடங்கி 22ஆம் தேதி வரை சென்னையின் நந்தனம் பகுதியில் அமைந்துள்ள ஒய். எம். சி. ஏ., உடற்கல்வியியல் கல்லூரி மைதானத்தில் நடைபெற்ற ஒரு புத்தகக் கண்காட்சி. ஒவ்வொரு ஆண்டும் தென்னிந்திய புத்தக விற்பனையாளர்கள் மற்றும் வெளியீட்டாளர்கள் சங்கம் புத்தகக் காட்சி நடத்துகிறது. அந்த வகையில் இந்த புத்தக காட்சி 37ஆவது ஆகும்.

## சிறப்பம்சங்கள்
2 இலட்சம் சதுரஅடிப் பரப்பில் அமைந்துள்ள 777 கடைகளில் 5 இலட்சம் தலைப்புகளில் புத்தகங்கள் காட்சிக்கு வைக்கப்பட்டன. 2014ஆம் ஆண்டு புத்தகக்காட்சிக்கென்றே 3 ஆயிரம் தலைப்புகளில் புதிய புத்தகங்களை பதிப்பகங்கள் கொண்டு வந்தன. மாலை நேரங்களில் வழக்கம்போல இலக்கிய நிகழ்வுகள், புத்தக வெளியீடுகள்  நடந்தன. 2014ஆம் ஆண்டு புத்தகக் கண்காட்சி நடைபெறும் 13 நாட்களில் 8 நாட்கள் விடுமுறை நாட்களாக இருந்தன. முந்தைய ஆண்டு 10 கோடி ரூபாய்க்கான விற்பனை என்பது 2014ஆம் ஆண்டு முறியடிக்கப்படும் என்று எதிர்பார்க்கப்பட்டது.

## மேற்கோள்கள்

## வெளியிணைப்புகள்
* அதிகாரப்பூர்வ இணையத்தளம் 
* ''Chennai book fair from Jan. 10 to have 777 stalls'' 'தி இந்து' நாளிதழில் வெளியான ஒரு செய்திக் கட்டுரை
* குழந்தைகளின் உலகமான புத்தகக் காட்சி
* ஆதிக்கம் செலுத்தும் "மொழிபெயர்ப்புகள்'
* பழைய புத்தக கடைகள் எங்கே?
* Go by the book

பகுப்பு:தமிழ்நாட்டில் புத்தகக் கண்காட்சிகள்
பகுப்பு:சென்னையின் ஆண்டு நிகழ்வுகள்
பகுப்பு:2014 நிகழ்வுகள்
திருச்சபையின் விதிமுறைகள்

**திருச்சபையின் விதிமுறைகள்** என்பது கத்தோலிக்க திருச்சபையினர் அனைவரும் கடைபிடிக்க வேண்டிய விதிமுறைகள் ஆகும். இவை பொதுவாக எண்ணிக்கையில் சிறியதாகவும் அறநெரி மற்றும் பிற ஒழுக்கங்களை சேர்ந்ததாகவும் இருக்கும். பொதுவாக ஆறு விதிகள் எனக்கொள்வது மரபு. இவ்விதிமுறைகள் *[[பத்துக் கட்டளைகள்|பத்துக் கட்டளைகளோடு]]* சேர்ந்தே பொதுவாக பார்க்கப்படும்.

## விதிமுறைகள்

# ஞாயிற்றுக் கிழமைகளிலும், கடன் திருநாட்களிலும் திருப்பலி ஒப்புக் கொடு.
# ஆண்டுக்கு ஒரு முறையாவது ஒப்புரவு அருட்சாதனத்தைப் பெறுக.
# பாஸ்கா காலத்தில் ஒப்புரவு அருட்சாதனத்தில் பங்கு கொண்டு, நற்கருணை உட்கொள்.
# குறிப்பிட்ட நாட்களில் புலால் தவிர்த்து, நோன்பு போன்ற தவ முயற்சிகளை மேற்கொள்.
# குறைந்த வயதிலும், நெருங்கிய உறவிலும் திருமணம் செய்யாதே.
# உன் ஞான மேய்ப்பர்களுக்கு உன்னாலான உதவி செய்.

அனைத்துலகத் திருச்சபையில் ஆண்டின் எல்லா வெள்ளிக் கிழமைகளும் தவக்காலமும் தவநாள்களும் ஆகும், ஆகவே விதி எண் நான்கின் படி அந்த நாட்களில் புலால் உணவைத் அல்லது ஆயர் பேரவையின் விதியமைப்புகளுக்கேற்ப வேறு ஓர் உணவைத் தவிர்த்தலை, அவை பெரும் விழாக்களாய் இருந்தாலன்றி, கடைப்பிடிக்கவேண்டும். திருநீற்றுப் புதன் மற்றும் பெரிய வெள்ளிக் கிழமையில் புலால் உணவைத் தவிர்த்தலையும் நோன்பையும் கடைப்பிடிக்கவேண்டும்.

## மேற்கோள்கள்


பகுப்பு:கத்தோலிக்க திருச்சபை
மனத்துயர் செபம்

**மனத்துயர் செபம்** என்பது ஒருவர் தாம் செய்த பாவங்களுக்காக மனத்துயரினை வெளிப்படுத்தி கடவுளிடம் மன்னிப்பை வேண்டும் கத்தோலிக்க மன்றாட்டாகும். இது திருவழிபாட்டிலோ, திருஅருட்சாதனங்களிலோ அல்லது ஆன்ம சோதனையின்போதோ பயன்படுத்தப்படலாம். மனத்துயர் செபம் என்பது கத்தோலிக்க திருச்சபையின் ஒரு தனி செபத்துக்கு அளிக்கப்படும் பெயரல்ல. மாறாக இது ஒரு செப வகையாகும். பலன்கள் குறித்த விதிமுறைகல் நூல் *[[எல்லாம் வல்ல இறைவனிடமும் (செபம்)|எல்லாம் வல்ல இறைவனிடமும்]]*, திருப்பாடல் 130, திருப்பாடல் 51, தவத்திருப்பாடல்கள் ஆகியவற்றை பரிந்துரைக்கின்றது.

லூதரனியம் மற்றும் ஆங்கிலிக்க திருச்சபையிலும் இதனை ஒத்த பழக்கம் உண்டு.

## மனத்துயர் செபம்
திருப்பலிக்கு வெளியே, குறிப்பாக ஒப்புரவு அருட்சாதனத்தில் *மனத்துயர் செபம்* என்பது பின்வரும் செபத்தினைக்குறிக்க பயன்படுகின்றது:

:என் இறைவா, நன்மை நிறைந்தவர் நீர். அனைத்திற்கும் மேலாக அன்புக்கு உரியவர் நீரே. என் பாவங்களால் உம்மை மனநோகச் செய்துவிட்டேன். ஆகவே, நான் குற்றங்கள் பல செய்தேன் எனவும், நன்மைகள் பல செய்யத் தவறினேன் எனவும், மனம் நொந்து வருந்துகிறேன். உமது அருள் துணையால் நான் மனம் திரும்பி இனிமேல் பாவம் செய்வதில்லை என்றும், பாவத்துக்கு ஏதுவான சூழ்நிலைகளை விட்டு விலகுவேன் என்றும் உறுதி கொடுக்கிறேன். எங்கள் மீட்பராம் இயேசு கிறிஸ்துவின் பாடுகளின் பயனாக, இறைவா, என்மேல் இரக்கமாயிரும். ஆமென்.

இதன் சுருக்கமான வடிவம்:
: என் இறைவனாகிய தந்தையே! நீர் நன்மை நிறைந்தவர், எனவே எல்லாவற்றிற்கும் மேலாக உம்மை நான் அன்பு செய்கிறேன்.என் பாவங்களால் உமது அன்பை மறந்ததற்காக மனம் வருந்துகிறேன்.உமது அருளுதவியால் இனிமேல் பாவம் செய்வதில்லையென்று உறுதி கூறுகிறன். ஆமென். 

## மேற்கோள்கள்

## வெளி இணைப்புகள்
* கத்தோலிக்க பொது செபங்கள்
* An Act of Contrition 

பகுப்பு:கிறித்தவ பக்தி முயற்சிகள்
பகுப்பு:கிறித்தவ இறைவேண்டல்கள்
எல்லாம் வல்ல இறைவனிடமும் (செபம்)

**எல்லாம் வல்ல இறைவனிடமும்** எனத்தொடங்கும் கத்தோலிக்க செபமானது திருப்பலியின் மன்னிப்பு வழிபாட்டின் போது பயன்படுத்தப்படும் மனத்துயர் செபம் ஆகும். இது பொதுவாக குருவால் துவங்கப்பட்டு இறைமக்களால் முடிக்கப்படும். தொடக்கத்தில் இவ்வகை செபங்கள் இலத்தீன் வழிபாட்டு முறையில், குருக்கள் திருப்பலிக்கு முன்னர் ஆயத்தம் செய்ய பயன்படுத்திய தனிச்செபமாகவே இருந்துவந்தது. இவை திருப்பலியின் துவக்கத்தில் செபிக்கும் முறையானது 10ம் அல்லது 11ம் நூற்றாண்டில் வழக்கில் வந்தது. ஆயினும் கிழக்கு வழிபாட்டு முறைகளில் தொடக்கத்திலிருந்தே குரு திருப்பலியின் தொடக்கத்தில் மனத்துயர் செபம் செபிப்பது வழக்கமாக இருந்தது.

## செபம்
ஞாயிற்றுக்கிழமை அல்லாத சாதாரண நாட்களில் பயன்படுத்தப்படும் செபவடிவம்:

:எல்லாம் வல்ல இறைவனிடமும் சகோதர சகோதரிகளே, உங்களிடமும் நான் பாவியென்று ஏற்றுக் கொள்கிறேன். ஏனெனில் . என் சிந்தனையாலும் சொல்லாலும் செயலாலும், கடமையில் தவறியதாலும் பாவங்கள் பல செய்தேன்.  என் பாவமே என் பாவமே என் பெரும் பாவமே ஆகையால், எப்போதும் கன்னியான தூய கன்னிமரியாளையும் வானதூதர் புனிதர் அனைவரையும் சகோதரர் சகோதரிகளே, உங்களையும் நம் இறைவனாகிய ஆண்டவரிடம் எனக்காக வேண்டிக் கொள்ள மன்றாடுகிறேன்.

## மேற்கோள்கள்

பகுப்பு:கிறித்தவ இறைவேண்டல்கள்
பகுப்பு:திருப்பலி (வழிபாடு)
வானவர் கீதம்

**வானவர் கீதம்** அல்லது **வானவர் புகழ் கீதம்** என்பது கத்தோலிக்க திருச்சபையில் திருநாட்களின் திருப்பலியில் பாடப்படும் அல்லது செபமாக செபிக்கப்படும் புகப்பா ஆகும். இப்பாடலானது  இது **பெரிய புகப்பா** (Greater Doxology) என்றும் திரித்துவப் புகழ் **சிறிய புகப்பா** (Minor Doxology) எனவும் அழைக்கப்படுகின்றது. விவிலியத்தின்படி இடையர்கள் குழந்தை இயேசுவைக் காணும்படி அவர்களுக்கு வானதூதர் அளித்த அறிவிப்பின் இருதியில் அவர்கள் பாடிய பாடல் இப்பாடலில் துவக்க வரிகளாய் அமைந்துள்ளதால் இது *வானவர் கீதம்* எனப்பெயர் பெற்றது.

மரபுப்படி தவக்காலம் மற்றும் திருவருகைக்கால ஞாயிற்றுக்கிழமைகள் மற்றும் நீத்தார் இறுதி திருப்பலி ஆகியவற்றில் இப்பாடல் பாடப்படாது. விழாக்கள், பெருவிழாக்கள் மற்றும் ஞாயிற்றுக்கிழமை திருப்பலிகளில் இப்பாடல் பாடப்படும். இது மன்னிப்பு வழிபாட்டுக்கு பின் சபை மன்றாட்டுக்கு முன் பாடப்படும்.

இவ்வகைப்பாடல்கள் விவிலியத்தின் திருப்பாடல்களின் நடையில் இருப்பதால் இவை தனிநபர் திருப்பாடல்கள் (private psalms) வகையினைச் சேர்ந்தவை ஆகும். *[[தே தேயும்]]* இவ்வகைப்பாடலுக்கு மற்றொரு எடுத்துக்காட்டாகும்.

## திருப்பலியில் பயன்படுத்தப்படும் வடிவம்
[thumbnail|உன்னதங்களிலே கடவுளுக்கு மாட்சி உண்டாகுக. உலகினிலே நல் மனத்தோருக்கு அமைதி ஆகுக.  என்னும் பதாகையினை தாங்கிய வானதூதர். இவ்வகை சித்தரிப்புகள் கிறித்துவ ஆலயங்களிலும் [கிறித்துமசு குடில்|குடிலிலும் அதிகமாக காணலாம்]]
இப்பாடலின் பல வடிவங்கள் வழக்கில் உள்ளன. பொதுவான வடிவம் கீழே கொடுக்கப்பட்டுள்ளது.

: உன்னதங்களிலே கடவுளுக்கு மாட்சி உண்டாகுக. உலகினிலே நல் மனத்தோருக்கு அமைதி ஆகுக.  உம்மைப் புகழ்கின்றோம்.  உம்மை வாழ்த்துகின்றோம்.  உம்மை ஆராதிக்கின்றோம்.  உம்மை மாட்சிப்படுத்துகின்றோம்.  உமது மேலான மாட்சியின் பொருட்டு  உமக்கு நன்றி கூறுகின்றோம்.  ஆண்டவராகிய இறைவா, வானுலக அரசரே,
:எல்லாம் வல்ல தந்தையாகிய இறைவா,  ஒரே மகனாய் உதித்த ஆண்டவரே, இயேசு கிறித்துவே,  ஆண்டவராகிய இறைவா, இறைவனின் செம்மறியே,
:தந்தையின் திருமகனே,  உலகின் பாவங்களை போக்குபவரே, எங்கள் மேல் இரக்கமாயிரும்.  உலகின் பாவங்களை போக்குபவரே, எங்கள் மன்றாட்டை ஏற்றருளும்.
:தந்தையின் வலப்பக்கம் வீற்றிருப்பவரே, எங்கள் மேல் இரக்கமாயிரும்.  ஏனெனில் இயேசுகிறித்துவே,  நீர் ஒருவரே தூயவர்.
:நீர் ஒருவரே ஆண்டவர்.  நீர் ஒருவரே உன்னதர்.  தூய ஆவியாரோடு, தந்தையாகிய இறைவனின் மாட்சியில் இருப்பவர் நீரே - ஆமென்.
: 
: 
: 
: 
: 
: 
: 
: 
: 
: 
: 
: 
: 
: 
: 
: 

## மேற்கோள்கள்


பகுப்பு:கிறித்தவப் பாடல்கள்
பகுப்பு:திருப்பலி (வழிபாடு)
பகுப்பு:லூக்கா நற்செய்தி
பகுப்பு:கிறித்தவ இறைவேண்டல்கள்
தன் கணத்தாக்கம்

**கணத்தாக்கு எண்** (**Specific impulse**, சுருக்கமாக Isp) என்பது ஏவூர்திப் பொறி மற்றும் தாரைப் பொறி ஆகியவற்றின் செயல்திறனைக் குறிக்க உதவும் ஒரு எண் ஆகும்.  ஒரு கண நேரத்தில் பயன்படுத்தப்பட்ட எரிபொருளுக்கு எவ்வளவு விசையைத் தருகிறது என்பதைக் குறிக்கிறது.  பயன்படுத்தப்பட்ட எரிபொருளின் அளவு நிறையில் (எ-டு: கிலோகிராம்) கொடுக்கப்பட்டால், கணத்தாக்கு எண் திசைவேகத்தின் அலகுகளைக் கொண்டிருக்கும்.  பயன்படுத்தப்பட்ட எரிபொருளின் அளவு எடையில் (எ-டு: நியூட்டன்) கொடுக்கப்பட்டால், கணத்தாக்கு எண் காலத்தின் அலகைக் கொண்டிருக்கும் (நொடிகள்).  இருவகைப்பட்ட கணத்தாக்கு எண்களுக்கும் இடையிலான மாற்று-மாறிலி திட்ட புவியீர்ப்பு முடுக்கம் (g) ஆகும்.  கணத்தாக்கு எண் அதிகமாக இருப்பின், குறிப்பிட்ட உந்துவிசையைப் பெறுவதற்குத் தேவையான எரிபொருள் பாய்வு வீதம் குறைவாக இருக்கும்.

**நடைமுறை வெளியேற்றுத் திசைவேகம்** (actual exhaust velocity) என்பது வாகனத்தை விட்டு வெளியேறும் தாரையின் திசைவேகத்தின் சராசரி ஆகும்.  **செயலுறு வெளியேற்றுத் திசைவேகம்** (effective exhaust velocity) என்பது வெற்றிடத்தில் அதே அளவு உந்துவிசையை ஏற்படுத்தத் தேவையான வெளியேற்றுத் திசைவேகம் ஆகும்.  வெற்றிடத்தில் செயல்படும் கருத்தியல் ஏவூர்திப் பொறிக்கு அவ்விரண்டும் சமமாக இருக்கும்.  ஆனால், காற்றை முடுக்குவதன் மூலம் உந்துவிசையை உருவாக்கும் காற்றிழுப்பு தாரைப் பொறிகளுக்கு அவ்விரண்டு மதிப்புகளும் சமமானதாக இராது.

பொறிகளை ஒப்புநோக்குவதற்கு *கணத்தாக்கு எண்* மிகவும் பயனுள்ள ஒன்றாகும், தானுந்துகளை *லிட்டருக்கு இத்தனை கி.மீ. தருகிறது* என்று ஒப்புநோக்குவது போல.  அதிக கணத்தாக்கு எண் கொண்டிருக்கும் உந்துகைத் தொகுதியானது திறம்பட எரிபொருளைப் பயன்படுத்துவதாகக் கொள்ளப்படும்.  இதேபோன்று காற்றிழுப்பு தாரைப் பொறிகளின் செயல்திறனை அறிய தன் எரிபொருள் நுகர்வு (specific fuel consumption) எண் பயன்படுத்தப்படுகிறது.  தன் எரிபொருள் நுகர்வானது கணத்தாக்கு எண் மற்றும் செயலுறு வெளியேற்றுத் திசைவேகம் ஆகியவற்றுக்கு எதிர்மறை விகிதசமம் கொண்டிருக்கும்.

## மேலும் பார்க்க
*ஏவூர்திப் பொறி
*தாரைப் பொறி
*தாக்குதல் (இயற்பியல்)

## குறிப்புதவிகள்

பகுப்பு:விண்வெளி அறிவியல்
பகுப்பு:இயற்பியல் கணியங்கள்
முனையக் கணு

தொலைத்தொடர்பில்,  **முனையக் கணு** (terminal) என்பது தொலைத்தொடர்புப் பிணையத்தின் இறுதியில் அமைந்துள்ள கருவிகளாகும். இவை ஒரு தொலைத்தொடர்புப் பிணைப்பை முடிவுறச் செய்கின்றன. பிணையத்தில் இக்கருவிகள் மூலமே குறிப்பலைகள் நுழையவும் வெளியேறவும் இயலும். பொதுவாக பயனருடன் இடைமுகம் கொண்டிருக்கும்.

சில எடுத்துக்காட்டுகள்:
* தொலைபேசிகள்
* தொலைப்பிரதிகள்
* கணினி முனையங்கள்
*  பிணைய வழங்கிகள்
சில நேரங்களில் சிக்கலான கருவிகளும் தொலைத்தொடர்பு முனையங்களாகக் கருதப்படும்; காட்டாக:
* திசைவிகள்
* தனியார் தானியக்க கிளை இணைப்பகங்கள்

## வெளி இணைப்புகள்
* Directive 1999/5/EC of the European Parliament and of the Council of 9 March 1999 on radio equipment and telecommunications terminal equipment and the mutual recognition of their conformity (R&TTE Directive).

பகுப்பு:தொலைத்தொடர்பு
வேலா அரசமாணிக்கம்

**வேலா அரசமாணிக்கம்** (20 திசம்பர் 1937 - 26 ஏப்ரல் 1991) ஈரோட்டில் பிறந்தவர். குறளாயம் என்னும் அமைப்பை நிறுவியவர். 'திருக்குறள் நம் மறை' என்பது அவருடைய கொள்கை முழக்கம். திருக்குறள் வழி இல்வாழ்க்கை, திருக்குறள் வழிக் குமுகாயம். திருக்குறள் வழி அரசு என்று பரப்புரை செய்தார். குறளியம் என்னும் ஒரு மாத இதழை நடத்திவந்தார்.

## கல்வி, தொழில்
கல்லூரி இடைநிலைக் கல்விவரைப் படித்தவர். குறிப்பேடு புத்தகம் உருவாக்கியும்  விற்பனை செய்தும் தொழில் 
புரிந்தார்.

## திருக்குறள் தொண்டு
1984 ஏப்ரல் 15 இல் 'குறளாயம்' ஈரோட்டில் தொடங்கப்பட்டது. அறிஞர்கள் கி. ஆ. பெ. விசுவநாதம், குன்றக்குடி அடிகளார், மீ. தங்கவேலன், வ. சுப. மாணிக்கம் முதலியோர் இவ்வியக்கத்திற்கு ஆதரவாகவும் துணையாகவும் இருந்தனர். புலவர் இளங்குமரன், கு. ச. ஆனந்தன் ஆகியோர் வேலாவின் திருக்குறள் பரப்புரையில் இணைந்து இயங்கினர்.

இவர் குறளாயத் திருமண நிகழ்முறையை அறிமுகப் படுத்திப்  பல திருமணங்களை நடத்தி வைத்தார்.

## குறளியம், இதழ்ப் பணி
திருக்குறள் கருத்துகளைப் பரப்புவது மட்டுமல்லாமல் தமிழ்மொழி எல்லாத் துறைகளிலும் பயன்படுத்தப் படவேண்டும் என்று குறளியம் இதழில் எழுதினார். தமிழ் வழிக் கல்வி நீதிமன்றத்தில் தமிழ், தனி ஈழம் குறித்து பல கட்டுரைகள் எழுதினார். ஈழத்திற்கும் சென்றுவந்தார். மதுவிலக்கு வேண்டும் என்றும் சாதி ஒழிய வேண்டும் என்றும் மண்டல் குழுப் பரிந்துரை நடைமுறைக்கு வரவேண்டும் என்றும் தொழிலாளர் நலம் குறித்தும் கட்டுரைகள் எழுதினார்.

## விருதுகள்
* குறள்நெறிக் காவலர்--இளைஞர் நற்பணி மன்றம்,கருங்கல் பாளையம் ஈரோடு 
* திருக்குறள் செம்மல் --புதுவைக் குறளாயம் 
* குறள்நெறிச் செம்மல் --உலகத் திருக்குறள் உயராய்வு மையம் 
* நம்மறை கண்ட நம்பி --தமிழ்க் 'காசு' நினைவு இலக்கியக் குழு குழித்தலை

## மேற்கோள் நூல்கள்
* ஈரோடு வேலா (வரலாறு)  --புலவர் இளங்குமரனார் (1990)
* வேலா கருத்துக் களஞ்சியம் --புலவர் இளங்குமரனார் (1991)

பகுப்பு:தமிழ்ப் பேச்சாளர்கள்
பகுப்பு:1937 பிறப்புகள்
பகுப்பு:1991 இறப்புகள்
பகுப்பு:இதழாசிரியர்கள்
பகுப்பு:திருக்குறள்
கண்டம் (யோகம்)

இந்திய சோதிடத்தில் **கண்டம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பத்தாவது ஆகும். இராசிச் சக்கரத்தின் தொடக்கப் புள்ளியில் இருந்து 120° 00' தொடக்கம் 133° 20' வரை "கண்டம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "கண்டம்" ஆகும். இந்த நேரத்தில் பிறக்கும் ஒருவர் "கண்டம்" யோகத்தைத் தனது பிறந்த யோகமாகக் கொண்டிருப்பார்.

சமசுக்கிருத மொழியில் *கண்ட* *(Ganda)* என்பது *தடைகள்* என்னும் பொருள் கொண்டது. மங்கலம் இல்லாதவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சனி. ஆட்சித் தேவதை அக்கினி.

## குறிப்புகள்

## உசாத்துணைகள்
* Sastri, Bapu Deva., ''Surya Siddhanta'', Culcutta, 1861.
* Jyotish Vidya - Bith (Nitya) Yoga
* Vedic Time - Pages for the Topic Nitya Yoga 

## இவற்றையும் பார்க்கவும்
* யோகம்
* பஞ்சாங்கம்

## வெளியிணைப்புகள்
* Yoga Calculator from astroica.com
* Nitya Birth Yogas Vedic Astrology, Nitya Yogas, Basic Astrology Basics 

பகுப்பு:பஞ்சாங்கம்
பகுப்பு:சோதிடம்
ஆண்டவரே, இரக்கமாயிரும் (செபம்)

thumbnail|15ம் நூற்றாண்டினைச்சேர்ந்த பாடல் புத்தகத்தில் இப்பாடலின் இசையமைப்புக்குறியீடு
**ஆண்டவரே, இரக்கமாயிரும்** என்னும் செபமானது கத்தோலிக்க திருச்சபையில் குறிப்பாக திருப்பலியிலும், மன்றாட்டுமாலைகளின் துவக்கத்திலும் பயன்படுத்தப்படும் செபமாகும். இது பெரும்பாலும் பாடலாகவே பாடப்படுவது வழக்கம். இச்செபத்தின் ஒருவகை மரபுவழித்திருச்சபைகளில் மனவலி செபமாக பயன்படுத்தப்படுவது வழக்கம். திருப்பலிக்கு முன் மன்றாட்டுமாலை செபிக்கும் வழக்கிலிருந்து இச்செபம் திருப்பலியில் சேர்க்கப்பட்டிருக்கலாம் என்பது அறிஞர் கூற்று.

இப்பதமானது கிறித்தவர்களுக்கு முன்பே பலராலும் பயன்படுத்தப்பட்டாலும் கிறித்தவத்தின் தொடக்கமுதலே கிறித்தவர்களால் இது பயன்படுத்தப்பட்டு வந்தது. 6ம் நூற்றாண்டில் திருத்தந்தை பெரிய கிரகோரி மேற்கத்திய கிறித்தவம் மற்றும் கிழக்கத்திய கிறித்தவத்தில் இப்பாடல் பாடப்படுவதில் உள்ள வேறுபாட்டை தன் எழுத்துகளில் குறிப்பிட்டுள்ளார்.

## செபம்

திருப்பலியில் மன்னிப்பு வழிபாட்டின் இருதியில் இது செபிக்கப்படுவது வழக்கம். இச்செபத்தின் பின்வரும் இரு வகைகளில் ஒன்றினை பயன்படுத்தலாம்.

: குரு : ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.
: குரு : கிறிஸ்துவே, இரக்கமாயிரும்.
: மக் : கிறிஸ்துவே, இரக்கமாயிரும்.
: குரு: ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.

அல்லது
: குரு : சகோதரரே,திருப்பலி ஒப்புக் கொடுக்க நாம் தகுதி பெறும் பொருட்டு நம் பாவங்களை ஏற்றுக்கொள்வோம்.
:::(சிறிது மெனத்திற்கு பிறகு)
:::உள்ளம் நொறுங்கி வருந்துவோரைக் குணமாக்க அனுப்பப்பெற்ற ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.
: குரு : பாவிகளைத் தேடி மீட்க வந்த கிறிஸ்துவே, இரக்கமாயிரும்.
: மக் : கிறிஸ்துவே, இரக்கமாயிரும்.
: குரு : தந்தையின் வலப்பக்கம் வீற்றிருந்து எங்களுக்காக பரிந்து பேசுகின்ற ஆண்டவரே, இரக்கமாயிரும்.
: மக் : ஆண்டவரே, இரக்கமாயிரும்.

## மேற்கோள்கள்


பகுப்பு:கிறித்தவ இறைவேண்டல்கள்
பகுப்பு:திருப்பலி (வழிபாடு)
ஜியார்ஜ் டி கிவிசி

**ஜியார்ஜ் டி கிவிசி** (ஆங்கிலம்:George de Hevesy, ஆகஸ்டு 1, 1885 – ஜூலை 5, 1966) முதன்முறையாக கதிரியக்க ஐசோடோப்புகளை குறியிகளாக (Tracer) பயன்படுத்திய அறிவியலாளர் ஆவார். இவரே முதலில் உயிரியலிலும் வேதியியலிலும் கதிரியக்க ஐசோடோப்புகளை ஆய்விற்குப் பயன்படுத்தியவர். அந்த வகையில் அவர் ஒரு அறிவியல் முன்னோடியாவார்.

ஆய்வு மாணவராக 1911 -ல் இருந்தபோது அவருக்கு இயற்கைக் கதிரியக்க தனிமங்களைப் பிரித்து எடுக்கும் பணி கொடுக்கப்பட்டது. அப்போது அவருக்கு போதிய வருவாய் இல்லாத நிலையில் அவர் தங்கி இருந்த வீட்டு உரிமையாளரிடமே உணவும் எடுத்துக்கொண்டார். அவருக்கு வீட்டுக்கார உரிமைப் பெண்மணி சில சமயங்களில் பழைய உணவையே மறுநாளும்  பின்னரும் பரிமாறுவதாக ஐயம் ஏற்பட்டது. ஒரு நாள் பரிமாறிய உணவில் மீதமிருந்ததில், அம்மையாருக்குத் தெரியாமல் சிறிது கதிர் ஐசோடோப்புகளைக் கலந்து வீட்டார். அடுத்தடுத்த நாட்களில் உணவு பரிமாறப் பட்டபோது அவருக்குத் தெரியாமல் சிறிது உணவை எடுத்து, அப்போது அவரிடமிருந்த எளிய கருவிகளின் துணையுடன் ஆய்ந்த போது முன்பு வழங்கப்பட்டட அதே உணவு வழங்கப்பட்டு இருப்பது அறிந்து திடுக்குற்றார். நிகழ்ந்தது எதுவும் அம்மையாருக்குத் தெரியாது. ஆனால் கிவிசியின் ஐயம் தவறல்ல என்பது தெளிவாயிற்று. அவர் இதுபற்றி அம்மையாரிடம் கூற, அவர் வீட்டைக் காலி செய்ய வேண்டிய நிலை உருவாயிற்று. இதுவே கதிரியக்க ஐசோடோப்புடன் செய்யப்பட்ட முதல் பயன்பாட்டுச் சோதனையாகும்.

1943-ல் கதிர் ஐசோடோப்புகளை உயிரியலில் குறியி அணுக்களாகப் பயன்படுத்தியமைக்காக அவருக்கு நோபல் பரிசு வழங்கப்பட்டது. 1959-ல் **அமைதிக்கு அணு** என்னும் பரிசும் பெற்றார்

## மேற்கோள்கள்

## வெளி இணைப்புகள்
*
*  including the Nobel Lecture on 12 December 1944 *Some Applications of Isotopic Indicators*
* Annotated bibliography for George de Hevesy from the Alsos Digital Library for Nuclear Issues
* 

பகுப்பு:நோபல் வேதியியற் பரிசு பெற்றவர்கள்
பகுப்பு:1885 பிறப்புகள்
பகுப்பு:1966 இறப்புகள்
பகுப்பு:நோபல் பரிசு பெற்ற அங்கேரியர்கள்
பகுப்பு:நோபல் பரிசு பெற்ற யூதர்கள்
பகுப்பு:தனிமங்களைக் கண்டுபிடித்தவர்கள்
பெங் மிலியா

**பெங் மிலியா** (*Beng Mealea* அல்லது *Bung Mealea*, கம்போடிய மொழி: ប្រាសាទបឹងមាលា, *தாமரைத் தடாகம்*) என்பது கம்போடியாவில் அமைந்துள்ள ஒரு கோவில் ஆகும். இது அங்கோர் வாட் கட்டிட அமைப்பில்  கட்டப்பட்டது.

இரண்டாம் சூரியவர்மனால் கி.பி 12 ஆம் நூற்றாண்டின் ஆரம்பத்தில் எழுப்பப்பட்ட இவ்வாலயம் சியாம் ரீப் நகரில் இருந்து 77 கி.மீ. தொலைவிலும், அங்கோர் வாட் கோயிலில் இருந்து 40 கி.மீ. கிழக்கேயும் அமைந்துள்ளது. இக்கோவில் ஒரு இந்துக் கோயிலாக நிர்மாணிக்கப்பட்டிருக்கின்றது. ஆனாலும், பௌத்தக் கருத்துகளுடன் கூடிய சிலைகள் செதுக்கப்பட்டுள்ளன.மணற்கற்களால் கட்டப்பட்ட இவ்வாலயத்தை பெரும் மரங்கள், மற்றும் பற்றைகள் சூழ்ந்துள்ளன. பல ஆண்டுகளாக இக்கோவிலுக்குள் செல்ல முடியாமல் இருந்தது. தற்போது இதற்கு சியாம் ரீப் நகரில் இருந்து செல்வதற்கு பாதைகள் உள்ளன.

இதன் கட்டிட அமைப்பு அங்கோர் வாட் கோவிலை ஒத்திருப்பதால இது இரண்டாம் சூரியவர்மனால் 12ம் நூற்றாண்டில் ஆரம்பத்தில் கட்டப்பட்டிருக்கலாம் என வரலாற்றாளர்கள் கருதுகின்றனர்.

## படக் காட்சியகம்

File:Beng Mealea ប្រាសាទបឹងមាលា ベンメリア環濠 DSCF4583.jpg|பெங் மிலியாவில் உள்ள ஒரு வட்ட அகழி
File:Beng Mealea ប្រាសាទបឹងមាលា ベンメリア DSCF4601.jpg|பெங் மிலியாவில் நாக வழிபாடு
Image:Beng_Mealea_18.jpg|நூலகம்
Image:Beng Mealea 5.jpg|சுவர்ச் சிற்பங்கள்
Image:Beng Mealea Five Heads Naga.jpg|ஐந்து-தலை நாகம்


## மேற்கோள்கள்


## வெளி இணைப்புகள்
*A Pilgrimage to Beng Mealea by Willard Van De Bogart
*Beng Mealea re-visited on Andy Brouwer's website
*"''Death of an Angel: How antiquities theft destroys Cambodia's past...and future''" - Article about Beng Mealea site damage 
*Beng Mealea - Gallery and Photographic Documentation by khmer-heritage.de
*Photos from inside Beng Mealea
*இரண்டாம் சூர்யவர்மனின் Beng Mealea ஆலயம்

பகுப்பு:கம்போடிய இந்துக் கோயில்கள்
விதிஷா மாவட்டம்

**விதிஷா மாவட்டம்**, இந்திய மாநிலமான மத்தியப் பிரதேசத்தின் மாவட்டங்களில் ஒன்று. இதன் நிர்வாகத் தலைமையிட நகரம் விதிஷா ஆகும். இம்மாவட்டத்தில் உதயகிரி குகைகள் உள்ளது.

## புவியமைப்பு
இது வடகிழக்கில் அசோகக்நகர், கிழக்கில் சாகர், தெற்கில் ராய்சென், வடக்கில் போபால் ஆகிய மாவட்டங்கள் சூழ்ந்துள்ளன. புகழ் பெற்ற புத்தர் சிலைகளைக் கொண்ட சாஞ்சி, ஹேலியோடோரஸ் தூண் போன்ற புராதன சின்னங்களைக் கொண்ட விதிஷா ஆகிய நகரங்கள் இங்குள்ளன.

## இதனையும் காண்க
*மத்தியப் பிரதேச மாவட்டப் பட்டியல்

## சான்றுகள்

பகுப்பு:மத்தியப் பிரதேசத்திலுள்ள மாவட்டங்கள்
பகுப்பு:விதிஷா மாவட்டம்
குனோ வனவிலங்கு சரணாலயம்

குனோ வனவிலங்கு சரணாலயம், மத்திய இந்திய மாநிலமாகிய மத்தியப் பிரதேசத்தின் சியோப்பூர் மாவட்டத்தில் உள்ளது. இதன் அருகில் உள்ள பெருநகரம் குவாலியர் ஆகும். இதன் பரப்பளவு 344.686 சதுர கி.மீ. இங்கு ஓநாய்கள், குரங்குகள், புலிகள், மான்கள் உள்ளன.]]

## விலங்குகள்
இங்கு புலி, மான், கரடி, எருமை, காட்டுப்பூனை, குரங்கு, கழுதைப்புலி, ஓநாய், மலைப்பாம்பு, நரி, மயில் உள்ளிட்ட விலங்குகள் உள்ளன. இங்குள்ள ஆசிய சிங்கங்கள் குறிப்பிடத்தக்கன. உள்ளூரில் உள்ள ஆடுமாடுகள் இதற்கு உணவாக வழங்கப்படுகின்றன.

## தாவரங்கள்

## சான்றுகள

## இணைப்புகள்
* குனோ (இந்திய அரசு தளம்)*
 "Kuno Wildlife Sanctuary" மத்தியப் பிரதேச அரசின் வனத்துறை தளம்

பகுப்பு:மத்தியப் பிரதேசம்
ஈர்ப்பியல் மாறிலி

**ஈர்ப்பியல் மாறிலி** (*gravitational constant* அல்லது *universal gravitational constant*) என்பது இரு பொருட்களுக்கிடையிலான ஈர்ப்பு விசையைக் கணிப்பதற்காகப் பயன்படுத்தப்படும் ஒரு முக்கிய இயற்பியல் மாறிலியாகும். இம்மாறிலி **நியூட்டனின் மாறிலி** (*Newton's constant*) எனவும் அழைக்கப்படுகிறது. இதனை  எனும் ஆங்கில எழுத்தால் குறிப்பர். (*g* - புவிஈர்ப்பு முடுக்கத்தைக்  குறிக்கிறது.). ஈர்ப்பியல் மாறிலியின் அளவு கிட்டத்தட்ட  ஆகும்.

## விதிகளில் பயன்பாடு
இரு பொருட்களுக்கிடையில் காணப்படும் ஈர்ப்பு விசையை அளப்பதற்கான சமன்பாட்டில் ஈர்ப்பியல் மாறிலி பயன்படுத்தப்படுகின்றது. இச்சமன்பாட்டில் m1, m2 என்பன இரு பொருட்களின் திணிவுகளைக் குறிக்கின்றன. r என்பது இரு பொருட்களுக்கிடையிலான தூரத்தையும், G என்பது ஈர்ப்பு மாறிலியையும் குறிக்கின்றது.

:F =  \frac{Gm_1 m_2}{r^2}\ 

இம்மாறிலியை மிகத் துல்லியமாக இன்னமும் அளக்க முடியவில்லை. கிட்டத்தட்ட  எதிர்பார்க்கப்படும் வழுவோடு அளக்கப்பட்ட அளவீடு வருமாறு.

: G = 6.67384(80) \times 10^{-11} \ \mbox{m}^3 \ \mbox{kg}^{-1} \ \mbox{s}^{-2} = 6.67384(80) \times 10^{-11} \ {\rm N}\, {\rm (m/kg)^2}

## மேற்கோள்கள்

பகுப்பு:இயற்பியல் மாறிலிகள்
பகுப்பு:ஈர்ப்பு விசை
மஞ்சு பார்கவி

**மஞ்சு பார்கவி**, திரைப்பட நடிகை. இவர் நடனக் கலையைக் கற்றவர். சங்கராபரணம் என்ற திரைப்படத்தின் மூலம் புகழடைந்தார். சன் டி.வி  நாடகத்தில் நடித்திருக்கிறார்.

## திரைப்படங்கள்
*யமகோலா
*சங்கராபரணம்
*யமலீலா
*நின்னே பெள்ளாடதா
*பௌர்ணமி

## சான்றுகள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பாகவதமேளா

இது கருநாடக நாட்டுப்புற கலைகளில் ஒன்று. இதில் ஆடலும் பாடலும் உண்டு. பாடுபவன் பாகவதன் எனப்படுவான். குழுவினர் மாலையும் கொலுசும் அணிந்திருப்பர். பாலலீலை, அனுமன் - கருடப் போர் உள்ளிட்ட நிகழ்வுகள் பாடல்களாகப் பாடப்படுகின்றன. மேளம் அடித்துக்கொண்டு ஒவ்வொரு கதைகளாகப் பாடுவர். முன்மேளம், பின்மேளம் என்று இருபிரிவினர் உள்ளனர். முன்பிரிவினர் பாடுவதை கேட்டு பின்மேளப் பிரிவினர் பாடுவர்.

பகுப்பு:கலைகள்
சுபம் (யோகம்)

இந்திய சோதிடத்தில் **சுபம்** என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் இருபத்து மூன்றாவது ஆகும். இராசிச் சக்கரத்தின் தொடக்கப் புள்ளியில் இருந்து 293° 20' தொடக்கம் 306° 40' வரை "சுபம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "சுபம்" ஆகும். இந்த நேரத்தில் பிறக்கும் ஒருவர் "சுபம்" யோகத்தைத் தனது பிறந்த யோகமாகக் கொண்டிருப்பார்.

சமசுக்கிருத மொழியில் *சுப* *(Shubha)* என்பது *மங்கலமானது*, *அதிட்டமானது* போன்ற பொருள்களைத் தருவது. மங்கலமான யோகம் எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் சூரியன். ஆட்சித் தேவதை இலக்குமி.

## குறிப்புகள்

## உசாத்துணைகள்
* Sastri, Bapu Deva., ''Surya Siddhanta'', Culcutta, 1861.
* Jyotish Vidya - Bith (Nitya) Yoga
* Vedic Time - Pages for the Topic Nitya Yoga 

## இவற்றையும் பார்க்கவும்
* யோகம்
* பஞ்சாங்கம்

## வெளியிணைப்புகள்
* Yoga Calculator from astroica.com
* Nitya Birth Yogas Vedic Astrology, Nitya Yogas, Basic Astrology Basics 

பகுப்பு:பஞ்சாங்கம்
பகுப்பு:சோதிடம்
தட்டை உயிரணு

**தட்டை உயிரணு** (*Squamous cell*) என்பது உயிரணுக்களில் ஒரு வகையாகும். இவைகள் மீன் செதில் போன்று தட்டையாக இருப்பதால் தட்டை உயிரணு என அழைக்கப்படுகின்றன. பொதுவாக தோல் பரப்பிலும் குழாய் போன்ற உறுப்புகளில் வெளி, உள் பரப்பிலும் காணப்படும். திண்மையான உடலுறுப்பின் பரப்பிலும் காணப்படும். தட்டை உயிரணுக்களிலும் புற்றுநோய் தோன்றலாம். இவை "தட்டை உயிரணு புற்றுநோய்" (*Squamous cell carcinoma*) எனப்படுகின்றன. இப்படிப்பட்ட புற்றுநோய் மருத்துவத்திற்கு நல்ல பலனைக் கொடுக்கின்றன.

பகுப்பு:புற்றுநோயியல்
பகுப்பு:உயிரணுவியல்
மாதவ மகாதிராயன்

**மாதவ மகாதிராயன்** கங்க வம்சத்தின் 2வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் கொங்கணி வர்மனின் மகன் என்கிறது கொங்கு தேச ராஜாக்கள் கையேட்டுப் பிரதி.  

## ஸ்கந்தபுரம்
கொங்கு தேசத்தை ஆண்டதாகக் கூறியிருக்கும் கங்க வம்ச அரசர்கள் போலவே இவனும் ஸ்கந்தபுரத்தை தலைநகராகக்  கொண்டு நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், கல்வி, கேள்விகளில் தேர்ச்சி பெற்றும், தர்மம் என யார் வந்து கேட்டாலும் அவர்களுக்கு இல்லை என்று சொல்லாது தானம் செய்தான் எனவும், அநேக கவிஞர்களை  தனது அரசவையில் வைத்து ஆதரித்து வந்தான் எனவும் அறியமுடிகிறது.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
உம்மதாட்டு

உம்மதாட்டு என்பது கருநாடகத்தின் கலைகளில் ஒன்று. இதை கொடவ இனத்துப் பெண்கள் நிகழ்த்துவர். இவர்கள் கருநாடகத்தின் குடகு பகுதியில் வாழ்கின்றனர். தங்களுடைய பாரம்பரிய ஆடைகளையும், நகைகளையும் அணிந்திருப்பர். மரத்தாலான விளக்குகளைச் சுற்றி, வட்டவடிவில் கூடி நின்று, ஆடுவர். வட்டத்தின் நடுவில், நீர்க் குடத்தை கையில் வைத்திருப்பாண் ஒரு பெண். நடுவில் நிற்கும் பெண், காவிரித்தாயைக் குறிக்கிறது. ஆடும்போது காவிரி வரலாற்றைப் பற்றிய பாடலைப் பாடுவர். பாடல் வரிகளுக்கு ஏற்ப தாளம், இசை வேறுபாடு இருக்கும்.

பகுப்பு:கலைகள்
திருச்சிராப்பள்ளி (கிழக்கு) வட்டம்

**திருச்சிராப்பள்ளி (கிழக்கு) வட்டம்** , தமிழ்நாட்டின் திருச்சிராப்பள்ளி மாவட்டத்தில் உள்ள 11 வட்டங்களில் ஒன்றாகும். இந்த வட்டத்தின் தலைமையகமாக திருச்சிராப்பள்ளி  இருக்கிறது. இந்த வட்டத்தின் கீழ் 11 வருவாய் கிராமங்கள் உள்ளன.

## மேற்கோள்கள்

பகுப்பு:திருச்சிராப்பள்ளி மாவட்ட வட்டங்கள்
புதுச்சேரியில் உள்ள இந்துக் கோயில்கள்

**இந்து சமயக் கோயில்கள் பட்டியல், புதுச்சேரி மற்றும் காரைக்கால்** 

# திருநள்ளாறு தர்ப்பாரண்யேசுவரர் கோயில், காரைக்கால் http://temple.dinamalar.com/New.php?id=1570
# புதுச்சேரி மணக்குள விநாயகர் கோவில், புதுச்சேரி http://temple.dinamalar.com/New.php?id=620
# திருவேட்டக்குடி சுந்தரேசுவரர் கோயில், புதுச்சேரி http://temple.dinamalar.com/New.php?id=140
# திருத்தெளிச்சேரி பார்வதீசுவரர் கோயில், புதுச்சேரி http://temple.dinamalar.com/New.php?id=516
# தருமபுரம் யாழ்மூரிநாதர் கோயில், புதுச்சேரி http://temple.dinamalar.com/New.php?id=137
# திருவண்டார்கோயில் பஞ்சனதீசுவரர் கோயில்
# வீராம்பட்டினம் செங்கழுநீர் அம்மன் திருக்கோயில், புதுச்சேரி http://temple.dinamalar.com/New.php?id=567
# காரைக்கால் காரைக்காலம்மையார் திருக்கோயில், காரைக்கால் http://temple.dinamalar.com/New.php?id=138
# கண்டமங்கலம் குருசாமி அம்மையார் திருக்கோயில், புதுச்சேரி http://temple.dinamalar.com/New.php?id=1496
# மொரட்டாண்டி பிரத்யங்கிராதேவி திருக்கோயில், புதுச்சேரி http://temple.dinamalar.com/New.php?id=586 
# அருள்மிகு லட்சுமி ஹயக்ரீவர் திருக்கோயில்,  http://temple.dinamalar.com/New.php?id=123

## வெளி இணைப்புகள்
தினமலர் நாளிதழ் http://temple.dinamalar.com

## இதனையும் காண்க
* தமிழ்நாட்டில் உள்ள இந்து சமயக் கோயில்கள்
வளத்துக் கொண்ட மாதவ மகாதிராயன்

**வளத்துக் கொண்ட மாதவ மகாதிராயன்** கங்க வம்சத்தின் 5வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் அரிவர்ம மகாதிராயனின் தத்துப்புத்திரன் என்கிறது கொங்கு தேச ராஜாக்கள் கையேட்டுப் பிரதி.  ,

**வளத்துக் கொண்ட மாதவ மகாதிராயன்** மிகச் சிறிது காலமே ஆட்சி செய்ததால் இவரைப்பற்றிய செய்திகள் இல்லை என்கிறது கொங்கு தேச ராஜாக்கள்- கையேட்டுப் பிரதி ,

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
அவிந்தன்

**கிருட்டிண வர்மன்** (**அவிந்தன்**) கங்க வம்சத்தின் 6 வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் வளத்துக் கொண்ட மாதவ மகாதிராயனின் மகன் என்கிறது கொங்கு தேச ராஜாக்கள் கையேட்டுப் பிரதி.

## தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக்  கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.

## தானசாசனம்
**கிருட்டிண வர்மன்** தனது ஆட்சிக் காலத்தில் பஞ்சலிங்க தலங்களைக் கட்டி சைவ சமயத் தொண்டு செய்தான் எனவும், பஞ்சலிங்க தலங்களுக்கு நிலம்  தானம் செய்தது பற்றி இக்கோவில் கல்வெட்டுக்களில் காணக்கிடைக்கும்.

## இரண்டு அரசர்கள்
கொங்கு தேசத்தையும்  கன்னட தேசத்தையும் ஆட்சி செய்த **கிருட்டிண வர்மன்** பிள்ளை இல்லாமல் போகவே விஷ்ணுகோப மகாதிராயனைப் போலவே **பரிகுலாத்திரிராயன்**மகன் டிண்டீகராயனை தத்து எடுத்துக்கொண்டான். ஆனால் **கிருட்டிண வர்மன்** மந்திரிகளும், சேனாதிபதிகளும், ஏற்காமல் **கிருட்டிண வர்மனு**டைய தங்கை மகனான **கொங்கணி** என்பவனை மன்னன் ஆக்கினார்கள்.

## இவற்றையும் பார்க்கவும்
* பஞ்ச லிங்க தலங்கள்

## சான்றாவணம்

பகுப்பு:469 பிறப்புகள்
பகுப்பு:529 இறப்புகள்
பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
வேதாந்த நூல்கள் பட்டியல்

## வேதாந்த நூல்கள் பட்டியல்

# உபநிடதம் 
# பிரம்ம சூத்திரம் - பாதராயணர்
# பகவத் கீதை
# உத்தவ கீதை
# மாண்டூக்ய காரிகை – கௌடபாதர்
# அத்வைத வேதாந்தம் - - ஆதி சங்கரர்
# விவேக சூடாமணி - ஆதி சங்கரர்
# வேதாந்த சாரம் - சதானந்தர்
# ஜீவப்பிரம்ம ஐக்கியம்
# ஞானவாசிட்டம்
# கைவல்ய நவநீதம் (தமிழ் வேதாந்த நூல்)
# சசிவர்ண போதம்  (தமிழ் வேதாந்த நூல்)
# அஞ்ஞவதைப் பரணி (தமிழ் வேதாந்த நூல்)
# பாடுதுறை (தமிழ் வேதாந்த நூல்)
# வேதாந்த சூளாமணி
# விசார சாகரம்
# அஷ்டாவக்ர கீதை
# விசார சந்திரோதயம்
# சொரூப சாரம்
# தத்துவாமிர்தம் - தத்துவராயர்
# ரிபு கீதை
# வாசுதேவ மனனம்
# ஒழிவில் ஒடுக்கம்
# முத்தி சோபானம்
# ஞான வெட்டியான்
# ஜீவன் முக்திப் பிரகரணம்
# விருத்திப் பிரபாகரம்
# தத்துவ அனுசந்தானம்
# அத்துவித உண்மை
# வேதாந்த பரிச்சேதம்
# பிரபோத சந்திரோதயம்
# குறுந்திரட்டு - தத்துவராயர்
# நாநா ஜீவ வாதக் கட்டளை (தமிழ் வேதாந்த நூல்)
# மகாராஜா துறவு
# வார்த்திகாமிர்தம்
# பெருந்திரட்டு- தத்துவராயர்
# வேதாந்த பரிபாசை
# கீதாசாரத்தாலாட்டு

## இதனையும் காண்க
* இந்தியத் தத்துவ நூல்களும் ஆசிரியர்களும்

## மேற்கோள்கள்

பகுப்பு:இந்து சமய நூல்கள்
பகுப்பு:இந்து தத்துவ நூல்கள்
பகுப்பு:நூற்பட்டியல்கள்
இந்திய தேசிய இலச்சினை

**இந்திய தேசிய இலச்சினை** என்பது இந்தியக் குடியரசின் தேசியச் சின்னமாகும். இது சாரநாத்தில் அசோகர் எழுப்பிய சிங்கத் தூணை அடிப்படையாகக் கொண்டு வடிவமைக்கப்பட்டது. இது திசம்பர் 1947 இல் இந்திய மேலாட்சி அரசின் சின்னமாகவும், பின்னர் 26 சனவரி 1950 இல் இந்தியக் குடியரசின் சின்னமாகவும் ஏற்றுக்கொள்ளப்பட்டது.

இந்திய தேசிய இலச்சினை இந்திய அரசின்  அதிகாரப்பூர்வ முத்திரையாக பயன்படுத்தப்படுகின்றது. அலுவல்முறை கடித முகப்புகளிலும் இந்திய நாணயங்களிலும், கடவுச்சீட்டுகளிலும் இது பயன்படுத்தப்படுகின்றது.

## வரலாறு
1947 ஆம் ஆண்டு ஆகத்து 15 ஆம் தேதி பிரித்தானிய ஆட்சி முடிவடைந்ததைத் தொடர்ந்து, புதிதாக சுதந்திரம் பெற்ற இந்திய அரசு 30 திசம்பர் 1947 அன்று அதிகாரப்பூர்வ அரசு சின்னமாக இந்த அசோக சிங்க சின்னத்தை ஏற்றுக்கொண்டது. இந்திய அரசியலமைப்பின் அசல் கையெழுத்துப் பிரதியை அழகுபடுத்தும் பணியை நந்தலால் போசிடம் (சாந்தி நிகேதன் பள்ளியின் அப்போதைய முதல்வர்) இந்திய தேசிய காங்கிரசால் வழங்கப்பட்டது. போசு தனது மாணவர்களின் உதவியுடன் இந்தப் பணியைத் தொடங்கினார். அப்போது இந்த இலச்சினையில் சிங்கங்கள் தத்ரூபமாக சித்தரிக்கப்பட வேண்டும் என்று விரும்பிய அவர், கல்கத்தா மிருகக்காட்சிசாலையில் சிங்கங்களின் நடத்தையைப் படித்துக்கொண்டிருந்த தீனாநாத் பார்கவாவை இந்த பணிக்காகத் தேர்ந்தெடுத்தார். இது 26 சனவரி 1950 இல் இந்தியக் குடியரசின் சின்னமாக ஏற்றுக்கொள்ளப்பட்டது.

## பயன்பாடு மற்றும் விளக்கம்
thumb|left|அசோகரின் சிங்கத் தூண்
இது சாரநாத்தில் அசோகர் எழுப்பிய சிங்கத் தூணை அடிப்படையாகக் கொண்டு வடிவமைக்கப்பட்டது. முப்பரிமாண வடிவில் இந்த இலச்சினை நான்கு சிங்க உருவங்களை கொண்டிருக்கின்றது. இந்த சிங்கங்கள் சக்தி, தைரியம், தன்னம்பிக்கை மற்றும் நம்பிக்கை ஆகிய நான்கு பண்புகளைக் குறிக்கின்றன. பொதுவாக இலச்சினையில் மூன்று சிங்கங்கள் மட்டுமே தெரியும், நான்காவது சிங்கம் பார்வையில் இருந்து மறைக்கப்பட்டுள்ளது.

இவை ஒரு வட்ட வடிவ பீடத்தில்  நிறுத்தப்பட்டுள்ளன.  இந்தப் பீடத்தில் (கிழக்கில்) யானை, (மேற்கில்) குதிரை, (தெற்கே) எருது, (வடக்கே) சிங்கம் ஆகிய விலங்குருக்கள் பொறிக்கப்பட்டுள்ளன. இவற்றின் நடுவே  சக்கரங்கள் பொறிக்கப்பட்டுள்ளன. இந்தப் பீடம் ஒரு மலர்ந்த தாமரை வடிவ தளத்தில் அமைந்துள்ளது. மலர்ந்த தாமரை மலரும் வாழ்வையும்  படைப்பூக்க அகவெழுச்சியையும்  குறிக்கிறது.  தூணின் மகுடமாகத் தர்மச் சக்கரம் விளங்குகின்றது. "சத்யமேவ ஜெயதே" ("வாய்மையே வெல்லும்") என்ற பொன்மொழி தேவநாகரி எழுத்தில் இடமிருந்து வலமாக பீடத்தின் கீழே பொறிக்கப்பட்டுள்ளது. இது புனித இந்து வேதங்களின் இறுதிப் பகுதியான *[[முண்டக உபநிடதம்|முண்டக உபநிடததிலிருந்து]]* மேற்கோள் காட்டப்பட்டுள்ளது.

இந்தச் சின்னத்தின் பயன்பாடு இந்திய தேசிய இலச்சினை சட்டம், 2005 மற்றும் இந்திய தேசிய இலச்சினை (பயன்பாட்டு ஒழுங்குமுறை) விதிகள், 2007 ஆகியவற்றால் நிர்வகிக்கப்படுகிறது.

## காட்சிப்படங்கள்

படிமம்:Emblem of the Supreme Court of India.svg|இந்திய உச்ச நீதிமன்றத்தின் சின்னம்
படிமம்:Cbi logo.svg|நடுவண் புலனாய்வுச் செயலகத்தின் சின்னம்


## இவற்றையும் காண்க
* அசோகச் சக்கரம்
* அசோக சிங்கத் தூபியின் தலைப்பகுதி
* இந்திய தேசியக் கொடி

## மேற்கோள்கள்

## வெளியிணைப்புகள்

* The National Emblem of India
* State Emblem of India (Prohibition of Improper Use) Act, 2005
* The National Emblem displayed on the Homepage of Ministry of Home Affairs, Government of India

பகுப்பு:இந்திய தேசியச் சின்னங்கள்
ஐஸ்வர்யா ராஜேஷ்

**ஐஸ்வர்யா ராஜேஷ்** (*Aishwarya Rajesh*) ஓர் இந்தியத் திரைப்பட நடிகை ஆவார். இவர் தமிழ், தெலுங்கு மலையாள மொழித் திரைப்படங்களில் நடித்து வருகிறார். இவர் சன் தொலைக்காட்சியில் அசத்தப்போவது யாரு... நிகழ்ச்சித் தொகுப்பாளராக முதலில் தனது பணியை ஆரம்பித்தார். கலைஞர் தொலைக்காட்சியில் மானாட மயிலாட போட்டி நிகழ்ச்சியில் கலந்து கொண்டு வெற்றி பெற்றதை அடுத்து, *நீதானா அவன்* (2010) தமிழ்த் திரைப்படத்தில் நடித்தார். *[[அட்டகத்தி]]* (2012) திரைப்படத்தில் அமுதா என்ற பாத்திரத்தில் நடித்துப் புகழ் பெற்றார். 2017 இல் *டாடி* என்ற இந்தித் திரைப்படத்தில் அர்ஜூன் ராம்பாலுடன்  இணைந்து நடித்தார். வெற்றிமாறனின் வட சென்னை திரைப்படத்தில் பத்மா என்ற பாத்திரமாகவும், கனா திரைப்படத்தில் பெண் துடுப்பாட்டாளராகவும் நடித்துப் பெரும் புகழ் பெற்றார். 2014 இல் காக்கா முட்டை திரைப்படத்தில் நடித்தமைக்காக சிறந்த நடிகைக்கான தமிழக அரசு திரைப்பட விருது இவருக்குக் கிடைத்தது.

## வாழ்க்கை
ஐஸ்வர்யாவின் தந்தை ராஜேஷ் தெலுங்குத் திரைப்படங்களில் 50 திரைப்படங்களுக்கும் மேல் நடித்துள்ளார். இவருடைய தாத்தா அமர்நாத்தும் ஒரு தெலுங்கு நடிகர் ஆவார்.

இவர் மகளிர் எத்திராஜ் கல்லூரியில் படித்தார். இவர் ஒரு இளங்கலை பட்டதாரி ஆகும். இவர் கல்லூரியில் படித்துக்கொண்டு இருக்கும் போது கலைஞர் தொலைக்காட்சியில் ஒளிபரப்பான மானாட மயிலாட நடன நிகழ்ச்சியில் பங்குப்பெற்று வெற்றியாளராக வந்தார். 2011ம் ஆண்டு 'அவர்களும் இவர்களும்' என்ற திரைப்படத்தின் மூலம் தமிழ்த் திரைப்படத்துறைக்கு அறிமுகமானார். அட்டகத்தி படத்தில் இரண்டாவது கதாநாயகியாக நடித்தார். அதைத் தொடர்ந்து 'ஆச்சரியங்கள்' மற்றும் புத்தகம் போன்ற திரைப்படங்களில் நடித்தார். அப்படத்தையடுத்து ரம்மி, பண்ணையாரும் பத்மினியும் போன்ற படங்களில் விஜய் சேதுபதியுடன் இணைந்து நடித்தார். வாடி வாசல், திருடன் போலீஸ் போன்ற திரைப்படங்களில் நடிக்கின்றார்.

## திரைப்படங்கள்

## சின்னத்திரை
*

*

## விருதுகள்
*2016 - ஆனந்த விகடன் நம்பிக்கை விருது

## மேற்கோள்கள்

* http://cinema.dinamalar.com/tamil-news/15874/cinema/Kollywood/Attakatthi-Aishwarya-vijaya-sethupathi--to-recommend.htm

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:1990 பிறப்புகள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்நாட்டு தொலைக்காட்சி பிரமுகர்கள்
புஷ்கராயன்

**புஷ்கராயன்** கங்க வம்சத்தின் 9வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் இல்லை. இவர் துர்வினிதனின் மகன் என்கிறது கொங்கு தேச ராஜாக்கள் கையேட்டுப் பிரதி.   

## தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக்  கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், மந்திர சாத்திரங்களைக் கற்று தேர்ச்சி பெற்று அதன் சக்தியால் பல தேச மன்னர்களை வென்றும், சேர, சோழ, பாண்டிய, ஆந்திர, கலிங்க தேசங்களை வென்று  அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.

## பிரஹத்தியராயன்
**புஷ்கராயன்** மிகச் சிறந்த கல்வியாளராக விளங்கினான். இவனது ஆட்சியில் பிராமணர்களுக்கு தான தர்மங்கள் செய்ய மறுத்ததால் பிரஹத்தியராயன் என மக்கள் பெயரிட்டு அழைத்தனர்.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
பிராசாதப்ர கோ

**பிராசாதப்ர கோ** அல்லது **பிரெயா கோ** (*Preah Ko*, கெமர்: ប្រាសាទព្រះគោ, *புனிதமான காளை*) என்பது கி.பி ஒன்பதாம் நூற்றாண்டில் முதலாம் இந்திரவர்மனால் எழுப்பப்பட்ட ஓர் இந்துக் கோயிலாகும். இவ்வாலயத்தின் கட்டிட அமைப்பினையும் பிரெயா கோ என்ற வகுப்புக்குள்ளேயே கட்டிட வல்லுனர்கள் வகைப்படுத்துகின்றார்கள்.

## வெளி இணைப்புகள்
*ஹரிஹரா நகரின் சிவன் ஆலயங்கள்

பகுப்பு:கம்போடியாவில் உள்ள சிவன் கோயில்கள்
அபிஜித்

thumb|அபிஜித்
**அபிஜித்** (Abhijith) கன்னடத் திரைப்பட நடிகர். இவர் சில திரைப்படங்களை இயக்கியுள்ளார். இவர் நூற்றுக்கும் அதிகமான திரைப்படங்களில் நடித்துள்ளார்.

## திரைப்படங்கள்
*1990 	காலேஜ் ஹீரோ
*1994 	பூதைய மக்களு
*1993 	ரஞ்சிதா
*1994 	ராஷ்மி
*1993 	முத்தின மாவா
*1999 	ஓம் நம சிவாய்
*1990 	சைத்ரதா பிரேமாஞ்சலி
*2002 	அந்தர்யா
*2000 	எஜமானா
*2001 	கோடிகொப்பா
*2005 	சமரசிம்ம நாயக்கா
*2009 	வைரி
*2012 	விஷ்ணு
*2013 	அமரேஷ்வரா

## விருதுகள்
*சிறந்த நடிகருக்கான விருது - 1996

## சான்றுகள்

பகுப்பு:கன்னடத் திரைப்பட நடிகர்கள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:கன்னடத் திரைப்பட இயக்குநர்கள்
பகுப்பு:சித்ரதுர்கா மாவட்ட மக்கள்
வினீத்

**வினீத்** திரைப்பட நடிகர். இவர் தமிழ், மலையாளம், கன்னடம் , தெலுங்கு மொழித் திரைப்படங்களில் நடித்துள்ளார். இவர் அறுபதுக்கும் அதிகமான திரைப்படங்களில் நடித்தவர்.

## இளமைக்காலமும் கல்வியும்
வினீத் 1969, ஆகஸ்ட் 23-ஆம் நாளில் ராதாகிருஷ்ணன், சாந்தகுமாரி ஆகியோருக்கு கேரளாவின் கண்ணூர் மாவட்டத்தில் பிறந்தார். அவருக்கு கவிதா என்ற சதோதரி உள்ளார். வினீத் பத்தாம் வகுப்பை தலசீரியில் உள்ள செயிண்ட் ஜோசப்ஸ் உயர்நிலைப்பள்ளியில் முடித்தார். பின்பு 1991 ஆம் ஆண்டில் தி நியூ கல்லூரியில் வணிகத்தில் இளங்கலைகளைப் படிப்பை படித்து முடித்தார்.
வினீத் 2004 ஆம் ஆண்டில் பிரிசில்லா மேனனை மணந்தார். தற்போது சென்னையில் வசிக்கிறார். அவருக்கு 2006-ஆம் ஆண்டில் அவந்தி என்ற மகள்  பிறந்தார்.

## திரைத்துறை
*சந்திரமுகி
*காதல் தேசம்
*பிரியமான தோழி
*தேவதை
*உளியின் ஓசை 
*கட்டபொம்மன்
*ஆவாரம் பூ
*காதல் கிறுக்கன் 
*புதிய முகம்

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
ஒர்லோவ் வைரம்

**ஒற்லோவ் வைரம்** (Orlov Diamond) சுமார் 190 காரட் (அதாவது 38 கிராம்) எடை உள்ள, தற்போது மாஸ்கோ கிராம்லினிலுள்ள வைர நிதியத்தில் உள்ள அரைக்கோள வடிவிலான ஒரு பெரிய வைரக்கல்லாகும். ஆந்திர மாநிலம் கொல்லூர் சுரங்கத்தில் வெட்டப்பெற்ற இவ்வைரம், திருவரங்கம் அரங்கநாதரின் (மூலவர்) கண்களாக இருந்தமையாக அறியப்படுகிறது. பதினெட்டாம் நூற்றாண்டின் இடைப்பகுதியில், கருநாடக போர்களில் இடம்பெற்ற ஒரு பிரான்சு வீரன், இந்துவாக மதம்மாறியவனாக வேடமிட்டுக் கோயிலின் கருவறைக்குள் நுழைந்து திருடி, பின்னர் மதராசில் (சென்னை) ஒரு பிரித்தானிய மாலுமிக்கு விற்றான். கி.பி 1750 லிருந்து பல அயல் நாட்டு வணிகர்களின் கைமாறி, ஆம்ஸ்டர்டமில் கிரிகோரி கிரிகொரிஏவிச் ஆர்லவ் எனும் ரஷியரால் 400,000 டச்சு ஹுல்டென் கொடுத்து வாங்கப்பட்டு, ரஷியா அரசி இரண்டாம் கத்ரினுக்கு பரிசளிக்கப்பட்டது. இதன் பின்னர் ரஷியாவின் ராஜாங்க கருவூலத்தில் காக்கப்பெற்று, இன்றளவும் ரஷியாவின் மாஸ்கோ கிராம்லினிலுள்ள வைர நிதியத்தில் கண்காட்சிக்காக வைக்கப்பெற்றுள்ளது.

## மேற்கோள்கள்

## வெளி இணைப்புகள்
*http://www.thehindu.com/todays-paper/tp-features/tp-editorialfeatures/the-orlov-diamond-trail/article4233378.ece
*http://www.abazias.com/education/news/gem_stone_education/51_famous_diamonds.asp
*http://www.langantiques.com/university/index.php/Orlov_Diamond

## மேற்கோள்கள்

Anna Malecka, "Did Orlov buy the Orlov ? ", Gems & Jewellery vol. 23/ 6, July 2014, 10-12.

பகுப்பு:தனிப்பட்ட வைரங்கள்
பாக்கொங்

**பராசாதபாக்கொங்** அல்லது **பாக்கொங்** (*Bakong*, கெமர் மொழி: ប្រាសាទបាគង) என்பது கெமர் பேரரசால் அமைக்கப்பட்ட முதலாவது மணற்கல்கலால் ஆன மலைக்கோவில் ஆகும். இது கம்போடியாவில் இன்றைய சியாம் ரியப் நகரில் அமைந்துள்ளது. இக்கோவில் கிபி 9 ஆம் நூற்றாண்டின் இறுதியில் பண்டைய அரிகராலயா நகரில் முதலாம் இந்திரவர்மனின் அதிகாரபூர்வ அரசுக் கோவிலாக இருந்தது.

## வெளி இணைப்புகள்

*ஹரிஹரா நகரின் சிவன் ஆலயங்கள்

பகுப்பு:கம்போடிய இந்துக் கோயில்கள்